Pielikums protokolam Nr. 4/2024

**LĒMUMS**

Jelgavā

2024.gada 11.martā Nr. 4

**Par nekustamā īpašuma atsavināšanu izsolē (Gateris, Platones pagasts)**

Izvērtējot nekustamā īpašuma “Gateris”, Platones pagastā, Jelgavas novadā nepieciešamību pašvaldības funkciju veikšanai, konstatēts:

1. Nekustamais īpašums ar kadastra Nr. 54700030176 “Gateris”, Platonē, Platones pagastā, Jelgavas novadā sastāv no neapbūvētas zemes vienības 0,7947 ha platībā ar kadastra apzīmējumu 54700030176 un adresi Tilta iela 7, Platone, Platones pagasts, Jelgavas novads.
2. Zemes vienība nav iznomāta.
3. Atbilstoši spēkā esošajam Jelgavas novada teritorijas plānojumam, zemes vienības ar kadastra apzīmējumu 54700030176 plānotais izmantošanas veids (zonējums) – Individuālo dzīvojamo māju apbūve (DzM).
4. Pašvaldības iestāžu funkciju nodrošināšanai minētais nekustamais īpašums nav nepieciešams, tāpēc Jelgavas novada dome 2023. gada 29. novembrī pieņēma lēmumu nodot atsavināšanai izsolē nekustamo īpašumu “Gateris” ar kadastra Nr. 54700030176 un uzdot Jelgavas novada Īpašuma pārvaldei organizēt nekustamā īpašuma novērtēšanu.
5. Pašvaldības mantas novērtēšanas, aprites un atsavināšanas komisijai 2024. gada 11. janvāra sēdē noteica nekustamā īpašuma izsoles sākumcenu - 8700 EUR (astoņi tūkstoši septiņi simti *euro*), pamatojoties uz sertificēta nekustamā īpašuma vērtētāja noteikto nekustamā īpašuma tirgus vērtības aprēķinu.

Pamatojoties uz likuma Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, otro daļu,5. panta pirmo daļu un piekto daļu, Jelgavas novada domes 2023. gada 29.novembra lēmumu Nr. 30 “Par nekustamā īpašuma nodošanu atsavināšanai izsolē (Gateris, Platones pag.)” (pielikums protokolam Nr. 25/2023), Pašvaldības mantas novērtēšanas, aprites un atsavināšanas komisijas 2024. gada 11. janvāra lēmumu (sēdes protokols Nr. 2),

Jelgavas novada dome, atklāti balsojot,

**PAR** **– 14** balsis (Andris Ozoliņš, Artūrs Semjonovs, Dainis Liepiņš, Dina Tauriņa, Emīls Dobrājs, Gundars Liepa, Ģirts Neija, Ilze Vītola, Jānis Počs, Juris Lavenieks, Juris Razživins, Madars Lasmanis, Oskars Cīrulis, Vidmants Rinkuns);

**PRET – nav**;

**ATTURAS – nav**,

**nolemj:**

1. Atsavināt nekustamo īpašumu „Gateris”, Platonē, Platones pagastā, Jelgavas novadā ar kadastra Nr.54700030176, kas sastāv no neapbūvētas zemes vienības 0,7947 ha platībā ar kadastra apzīmējumu 54700030176, pārdodot to elektroniskā izsolē ar augšupejošu soli.
2. Noteikt, ka izsoles sākumcena ir 8700 EUR (astoņi tūkstoši septiņi simti *euro*).
3. Uzdot Izsoļu komisijai organizēt izsoli.

Domes priekšsēdētājs M.Lasmanis